החדשות - בדקו: האם תעברו את המבחן ליחידת הלוחמה האלקטרונית
בדקו: האם תעברו את המבחן ליחידת הלוחמה האלקטרונית
החדשות 12 | פורסם 12/10/19 19:13 | עודכן 12/10/19 19:13
המושג "לוחמה" כבר מזמן לא קשור רק ללוחמים עם כלי נשק שנלחמים בשטח. בימינו, חלק גדול מהלחימה נעשית באמצעים אחרים – בין היתר גם במרחב האלקטרו-מגנטי (בעיקר מכ"מים ומערכות גילוי). אנשי היחידה ללוחמה אלקטרונית נאבקים יום-יום באתגרים מחשבתיים מסוגים שונים כדי לסכל פעולות אויב ולפגוע בו.
התפקידים שמציעים ביחידה ללוחמה האלקטרונית בחיל התקשוב דורשים חוכמה רבה, יצירתיות ויכולות מחשבתיות מתקדמות. רוצים לדעת אם יש בכם את החוכמה, הנחישות והעמידה בלחץ שדורש התפקיד ביחידה? בחנו את עצמכם בחידה שצה"ל הכין במיוחד לאלה שרוצים לבדוק אם הם מתאימים ליחידה.
בעולם הטכנולוגי שבו אנו חיים כיום, כמעט כל מערכת עושה שימוש בתדרים. המרחב האלקטרו-מגנטי מאפשר מגוון יכולות מבצעיות, מה שהופך את הלוחמה האלקטרונית להכרחית יותר מאי פעם. החיילים ביחידת הלוחמה האלקטרונית מבצעים שיבוש, הגנה ושיתוק המערכות האלקטרוניות של האויב לצד שליטה על מערכות צה"ל. כל זאת באמצעות מערכות טכנולוגיות חדשניות ומסווגות.
מרכז הלוחמה האלקטרונית של אגף התקשוב וההגנה בסייבר הוא אחד התחומים המסווגים ביותר בצה"ל. חיילי המרכז נדרשים לשלב בין יכולות טכנולוגיות גבוהות למיומנויות שטח מתקדמות. בהתאם לכך המיונים ליחידה בוחנים יכולות מגוונות שבהן יכולת חשיבה יצירתית, פתרון בעיות, חשיבה מחוץ לקופסה ויכולות בין-אישיות.
תגיות: היחידה האלקטרונית מבחן קבלה צה"ל